open-index/open-wikipedia-markdown huggingface dataset:
Hyvinkään paloasema

**Hyvinkään paloasema** on Keski-Uudenmaan pelastuslaitoksen paloasema Hyvinkään Kruununpuiston kaupunginosassa (Kalevankatu 10A). Paikkakunnalla toimii myös sopimuspalokuntana Hyvinkään VPK.

Paloaseman henkilöstöön kuuluu operatiivisen henkilökunnan lisäksi palopäällikkö, paloinsinööri, kaksi palotarkastajaa, valmiuspäällikkö, sairaankuljetuspäällikkö ja turvallisuuskouluttaja.

## Vuorovahvuus

Hyvinkään paloaseman vuorovahvuus on palopuolella palomestari, paloesimies ja 7 palomies-sairaankuljettajaa sekä sairaankuljetuspuolella neljä ensihoitajaa.

## Kalusto

Lihavoidut yksiköt valmiudessa ympäri vuorokauden.

***Keski-Uusimaa 801, [[paloauto|pelastusyksikkö]]**
*Keski-Uusimaa 8012, varapelastusyksikkö
***Keski-Uusimaa 803, säiliöyksikkö**
***Keski-Uusimaa 806, nostolavayksikkö**
*Keski-Uusimaa 807, miehistönkuljetusyksikkö

*vene
*tarkastusauto
*tarkastusauto
*tarkastusauto
*tarkastusauto
*tarkastusauto
***Keski-Uusimaa 7280, hoitotason [[ambulanssi]]**
***Keski-Uusimaa 7281, hoitotason ambulanssi**
*Keski-Uusimaa 7252, hoitotason ambulanssi, toimii Jokelasta käsin 9-23
*Keski-Uusimaa 841, Hyvinkään VPK:n sammutusauto
*Keski-Uusimaa 843, Hyvinkään VPK:n säiliöyksikkö
*Keski-Uudenmaan sopimuspalokuntien vara säiliöauto

## Lähteet

## Aiheesta muualla
*Milloin (Hyvinkään) uusi paloasema aloittaa? (22.2.2011)  (aamuposti.fi)
Brian Redhead

**Brian Redhead** (28. joulukuuta 1929 Newcastle upon Tyne &ndash; 23. tammikuuta 1994 Macclesfield) oli brittiläinen toimittaja. Hän toimi Manchester Evening Newsin päätoimittajana 1969&ndash;1975. Päätoimittajan tehtävistä hän siirtyi BBC Radio 4:n uutis- ja ajankohtaisohjelma *[[Today (BBC Radio 4)|Todayn]]* juontajaksi. Redhead on nimetty Radio Academyn Hall of Fameen.

## Lähteet
2-naftoli

**2-naftoli** (C10H8O) on orgaaninen aromaattinen yhdiste. Se ja sen isomeeri 1-naftoli ovat fenolin naftaleenianalogeja. Yhdisteestä käytetään myös nimityksiä *beta-naftoli*, *2-hydroksinaftaleeni*, *2-naftalenoli* ja *isonaftoli*.

## Ominaisuudet
Huoneenlämpötilassa 2-naftoli on värittömiä kiteitä, joilla on heikko fenolin kaltainen ominaishaju. Yhdiste liukenee hieman veteen ja orgaanisiin liuottimiin kuteen alkoholiin, eetteriin ja kloroformiin. 2-naftoli liukenee myös emäksisiin liuoksiin ja kasviöljyihin. Kemiallisilta ominaisuuksiltaan 2-naftoli on isomeerinsa 1-naftolin kaltainen, mutta on sitä reaktiivisempi.

## Valmistus
2-naftolia valmistetaan sulfonoimalla naftaleenia eli liittämällä siihen sulfonihapporyhmä kakkoshiileen. Syntyvää yhdistettä tai sen natriumsuolaa kuumennetaan 300&nbsp;°C:n lämpötilaan natriumhydroksidin kanssa. 2-naftolin lisäksi muodostuu natriumsulfiittia ja vettä. Reaktion saanto on 70–80&nbsp;%.
:C10H7SO3Na + 2NaOH → C10H7Na + Na2SO3 + H2O

## Käyttö
2-naftolia käytetään väriaineiden, erityisesti atsovärien, lääkeaineiden, hajusteiden, fungisidien ja hyönteismyrkkyjen valmistuksessa. Kuparikatalyytin läsnä ollessa yhdisteestä valmistetaan 1,1'-Bi-2-naftolia eli BINOL:ia, jota käytetään asymmetrisessä orgaanisessa synteesissä.

2-naftolia on myös käytetty aknen, psoriasiksen, ruusufinnien ja syyhyn hoitamiseen tarkoitetuissa valmisteissa.

## Turvallisuus
2-naftoli on haitallista ja ärsyttää hengitysteitä ihoa ja silmiä. Naftolimyrkytyksen oireita ovat huonovointisuus, oksentelu ja vatsakivut. Suurina pitoisuuksina aine voi aiheuttaa kuoleman. Pitkäaikainen altistuminen yhdisteelle voi vaurioittaa munuaisia ja näkökykyä.

2-naftoli on naftaleenin aineenvaihduntatuote.

## Lähteet

## Aiheesta muualla
*Human Metabolome Database: 2-Naphthol 
*Food Component Database (FooDB): 2-Naphthol 
*Toxin and Toxin Target Database (T3DB): 2-Naphthol 
*Kyoto Encyclopedia of Genes and Genomes (KEGG): 2-Naphthol 
*INCHEM: 2-naphthol CAS N°: 135-19-3 
*ChemBlink: 2-Naphthol
Brad Bellick

**Bradley ”Brad” Bellick** on kuvitteellinen hahmo televisiosarjassa *[[Pako]]*. Häntä näyttelee Wade Williams.

## Taustaa

*Paon* ensimmäisellä tuotantokaudella Bellick toimii vanginvartijana pahamaineisessa Fox Riverin vankilassa. Bellick on tiukka ja epäreilu vankeja kohtaan. Hän ummistaa silmänsä kaikelta epäoikeudenmukaisuudelta. Toisella tuotantokaudella Bellick saa potkut vankien karattua vankilasta. Myöhemmin Bellick lavastetaan murhaamaan paras ystävänsä ja hän joutuu itse kaltereiden taakse. Bellick aloittaa kuitenkin yhteistyön FBI:n agentti Alexander Mahonen kanssa ja pääsee ulos vankilasta jahdatakseen karkureita. Tie johdattaa Bellickin Panamaan, jossa hänet lavastetaan toiseen murhaan. Bellick joutuu kaaoksessa elävään Sonan vankilaan ja joutuu siellä monenlaisiin vaikeuksiin. Vankilan palon yhteydessä neljännen tuotantokauden alussa Bellick pääsee kuitenkin pakenemaan ja palaa Yhdysvaltoihin kaatamaan ”Yhtiötä” jahtaamiensa vankikarkureiden kanssa. Bellick kuolee uhrautuessaan muiden hyväksi, kun hän suostuu asettamaan pakollisen putken paikoilleen jääden kuitenkin vesimassojen armoille.
Simon Langham

**Simon Langham** (1310 – 22. heinäkuuta 1376) oli englantilainen kirkonmies, joka toimi Canterburyn arkkipiispana 1366–1368 ja korkeissa valtiollisissa viroissa.

Langham syntyi Langhamin kylässä Rutlandissa. Hänestä tuli kuninkaan varainhoitaja marraskuussa 1360 ja 20. maaliskuuta 1362 hänet vihittiin Elyn piispaksi. Hänet nimitettiin lordikansleriksi 21. helmikuuta 1363 ja valittiin Canterburyn arkkipiispaksi 24. heinäkuuta 1366. Paavi Urbanus V nimitti hänet kardinaaliksi vuonna 1368, minkä vuoksi hän menetti Edvard III:n suosion. Kaksi kuukautta tämän jälkeen hän erosi arkkipiispan virasta ja lähti Avignoniin, missä kuoli 22. heinäkuussa 1376. Hänet on haudattu Westminster Abbeyhyn.
Third Album

**Third Album** on The Jackson 5 -yhtyeen kolmas albumi, joka julkaistiin Motown-yhtiön alaisena vuonna 1970.

## Kappalelista
#"I'll Be There" (Berry Gordy, Jr., Bob West, Hal Davis, Willie Hutch) – 3:59
#"Ready or Not Here I Come (Can't Hide from Love)" (alkuperäinen esittäjä The Delfonics) – 2:34
#"Oh How Happy" (Charles Hatcher - alkuperäinen esittäjä The Shades of Blue) – 2:16
#"Bridge Over Troubled Water" (Paul Simon - alkuperäinen esittäjä Simon & Garfunkel) – 5:52
#"Can I See You in the Morning" (Deke Richards) – 3:09
#"Goin' Back to Indiana" (The Corporation) – 3:32
#"How Funky Is Your Chicken" (Lester Lee Carr, Richard Hutch & Willie Hutch) – 2:41
#"Mama's Pearl" (The Corporation) – 3:09
#"Reach In" (Beatrice Verdi) – 3:28
#"The Love I Saw In You Was Just a Mirage" (Smokey Robinson - alkuperäinen esittäjä Smokey Robinson) – 4:22
#"Darling Dear" (Gordy/Gordy/Story) – 2:40

## Aiheesta muualla
* Third Album Discogsissa
Butterflies

**Butterflies** on yhdysvaltalaisen laulajan Michael Jacksonin kolmas ja viimeinen vuoden 2001 albumilta Invincible julkaistu single. Se julkaistiin helmikuussa 2002.

## Kappaleet
**Promo – CD-single (Epic ESK 54863)**
# ”Butterflies” (albumiversio) – 4:40

**Michael Jackson – Butterflies (Track Masters [[Remix]])**
* A1. ”Butterflies” (Masters Mix; mukana Eve) – 3:47
* A2. ”Butterflies” (Michael a cappella) – 2:13
* B1. ”Butterflies” (Eve a cappella) – 3:47
* B2. ”Butterflies” (Master Mix instrumentaali) – 3:47

## Lähteet
Bob McDonnell

**Robert Francis ”Bob” McDonnell** (s. 15. kesäkuuta 1954 Pennsylvania) on yhdysvaltalainen republikaanipuolueen poliitikko. Hän toimi Virginian kuvernöörinä 2010–14. Vuoden 2013 kuvernöörin­vaalissa hänen seuraajakseen valittiin Terry McAuliffe. 

McDonnell on koulutukseltaan lakimies ja on toiminut Virginian oikeusministerinä vuosina 2006-2009.

## Lähteet
Errico Petrella

**Errico Petrella** (10. joulukuuta 1813 Palermo – 7. huhtikuuta 1877 Genova) oli italialainen oopperasäveltäjä. Aikoinaan hänen teoksiaan kuului vakiohjelmistoon, mutta sittemmin hänet unohdettiin. Hänen tuotantoonsa kuuluu sekä koomisia että vakavia oopperoita. 

Petrellan teoksia kantaesitettiin jo vuosina 1829–1839, mutta nämä varhaiset teokset eivät menestyneet. Enemmän huomiota hän sai teoksellaan *[[Il carnevale di Venezia]]*, joka kantaesitettiin Napolin Teatro Nuovossa 20. toukokuuta 1851. *[[Jone (ooppera)|Jone]]* (26. tammikuuta 1858, La Scala) säilyi ohjelmistossa aina 1900-luvulle. *Jonen* viimeinen vahvistettu esitys Italiassa oli Palermossa 1924. Viimeinen Italiassa esitetty Petrellan ooppera oli *[[I promessi sposi (Petrellan ooppera)|I promessi sposi]]* Napolissa 1950.

Vasta vuonna 1981 *Jone* esitettiin Caracasissa ja levytettiin.

## Lähteet

## Aiheesta muualla
* Operone.de: Petrellan teoksia
Gisela Dulko

**Gisela Dulko** (s. 30. tammikuuta 1985 Buenos Aires) on argentiinalainen tennispelaaja.

Juniorina Dulko voitti kolme neljästä Grand Slam -turnauksesta nelinpelissä: vuoden 2000 Yhdysvaltain avoin tennisturnaus María Emilia Salernin kanssa, vuoden 2002 Australian avoin tennisturnaus Angelique Widjajan kanssa ja vuoden 2001 Wimbledonin tennisturnaus Ashley Harkleroadin kanssa. Ammattilaispelaajana hän on voittanut kuusitoista nelinpeliturnausta ja neljä kaksinpeliturnausta.

Kaksinpelissä Dulko ei ole menestynyt yhtä hyvin kuin nelinpelissä, vaikkakin hän on ollut muutaman vuoden ajan 50:n parhaan joukossa maailmanlistalla. 29. huhtikuuta 2007 Dulko voitti ensimmäisen WTA-turnauksensa, kun hän päihitti Budapestin finaalissa Romanian Sorana Cîrstean. 25. elokuuta 2007 Dulko otti toisen turnausvoittonsa, kun hän voitti Forest Hillsin finaalissa Italian Virginie Razzanon. 4. toukokuuta 2008 Dulko voitti kolmannen turnauksensa, kun hän voitti Marokossa pelatun turnauksen finaalissa Anabel Medina Garriguesin. Neljännen turnausvoittonsa hän otti 26. helmikuuta 2011, kun hän voitti Acapulcon finaalissa Arantxa Parra Santonjan.

Vuonna 2009 Moorilla Hobart International -turnauksessa Dulko pääsi puolivälieriin, jossa hän hävisi Iveta Benešoválle. Australian avoimissa hän hävisi toisella kierroksella hallitsevalle mestarille Serena Williamsille. Fed Cupin ensimmäisellä kierroksella hän otti joukkueensa ainoat voitot, kun hän voitti Melanie Oudinin sekä Jill Craybasin. Copa Sony Ericsson Colsanitas -turnauksessa Dulko pääsi finaaliin, mutta hävisi sen María José Martínez Sánchezille. Sen jälkeen hän pääsi puolivälieriin Monterrey Openissa ja Porsche Tennis Grand Prix:ssa ja kolmannelle kierrokselle Indian Wells Masters -turnauksessa ja Miami Masters -turnauksessa. Hän hävisi toisella kierroksella Internazionali BNL d'Italiassa ja Internationaux de Strasbourgissa ja ensimmäisellä kierroksella Mutua Madrileña Madrid Openissa ja AEGON Internationalissa.

Ranskan avoimissa hän hävisi Dominika Cibulkoválle ja Wimbledonissa Nadja Petrovalle kolmannella kierroksella. Wimbledonissa Dulko voitti 24:nneksi sijoitetun Marija Šarapovan kolmessa erässä toisella kierroksella. Swedish Openissa Dulko hävisi taas Maria Jose Martinez Sanchezille, tällä kertaa välierässä. US Openissa Dulko voitti Jekaterina Makarovan, Alona Bondarenkon ja Jaroslava Švedovan. Neljännellä kierroksella hän hävisi Alonan siskolle, Kateryna Bondarenkolle 6–0, 6–0 vain 47 minuutissa.

Kauden 2010 päätteeksi Dulko ja Flavia Pennetta voittivat nelinpelin WTA Tour Championships -turnauksessa. Vuonna 2011 he voittivat nelinpelin Australian avoimissa.

Dulko ilmoitti uransa lopettamisesta marraskuussa 2012.

## Lähteet

## Aiheesta muualla

*Gisela Dulkon kotisivut
*Gisela Dulko WTA:n sivuilla
Allien tyttösäännöt

**Allien tyttösäännöt** (*Allie Finkle’s Rules for Girls*) on Meg Cabotin kirjasarja.

## Sarjan kirjat
* Allie Finkle’s Rules for Girls: Moving Day, suom. *Allien tyttösäännöt 1: Muuttopäivä* 
* Allie Finkle's Rules for Girls: The New Girl suom. *Allien tyttösäännöt 2: Kuningattaria ja kiusanhenkiä*
* Allie Finkle's Rules for Girls: Best Friends and Drama Queens suom. *Allien tyttösäännöt 3: Pusuhippaa* 

* Allie Finkle's Rules for Girls: Stage Fright *Allien tyttösäännöt 4: Ramppikuumetta*
* Allie Finkle's Rules for Girls: Glitter Girls and the Great Fake Out (sarjan viidettä eli viimeistä osaa ei ole suomennettu).
Alberta Brianti

**Alberta Brianti** (s. 5. huhtikuuta 1980 San Secondo Parmense) on italialainen tennispelaaja. Parhaimmillaan hän on ollut maailmanlistan 55:s kesäkuussa 2011. Brianti on voittanut urallaan yhden WTA-turnauksen kaksinpelissä ja kaksi nelinpelissä. Kaksinpelivoitto tuli vuonna 2011 Marokossa pelatussa turnauksessa, jonka loppuottelussa hän voitti Simona Halepin.

## Lähteet
* Alberta Brianti WTA:n sivuilla
Taken

**Taken** on vuonna 2008 valmistunut ranskalainen toimintaelokuva, jonka on ohjannut Pierre Morel. Sen ovat käsikirjoittaneet Luc Besson ja Robert Mark Kamen. Elokuvan pääosissa näyttelevät Liam Neeson, Maggie Grace ja Famke Janssen.

## Juoni
Elokuva kertoo entisestä kokeneesta CIA:n agentista, Bryan Millsistä (Liam Neeson), jonka tytär Kim Mills (Maggie Grace) matkustaa ystävänsä kanssa lomalle Pariisiin. Bryanilla on suuret epäluulot heidän matkaansa kohtaan, kunnes hän saa lopulta selville, että hänen tyttärensä ovat kaapanneet julmat seksiorjakauppiaat. Bryan saa tietää, että hänellä on alle 96 tuntia aikaa pelastaa tyttärensä lähes lopulliselta katoamiselta. Bryan matkustaa Pariisiin etsimään tytärtään, oli tapa sääntöjen mukainen tai ei.

## Näyttelijät

Lähde: 

## Lähteet

## Aiheesta muualla
* 
* 
* 
* 
*
Rytimäki

**Rytimäki** on Kokkolan asuinalue. Se sijaitsee Kokkolan pohjoisosassa. Rytimäellä on suomenkielinen päiväkoti ja koulu, jossa on esikoulu, 1. ja 2. luokka. Rytimäelle on bussiyhteys keskustasta. Rytimäellä toimi ennen parturi-kampaamo Wiivi & Wictor. Ennen kampaamoa tiloissa toimi posti ja viereisessä tiloissa elintarvikekauppa, samassa rakennuksessa oli myös pieni kioski.  

1980-luvulla päiväkodin toisessa päädyssä syttyi tulipalo. Rakennuksen toisessa päässä päiväunilla olleet lapset saatiin nopeasti ulos rakennuksesta.

### Rytimäen postin historiasta
Rytimäellä oli oma postileimansa "RYTIMÄKI / RYTIBACKEN" vuodesta 1974 vuoteen 1984. Sen jälkeen vuoteen 1991 asti posti leimattiin toimipaikan leimalla "KOKKOLA 40 / KARLEBY 40". Postileima lakkautettiin 1991.
Clair Bidez

**Clair Bidez** (s. 7. elokuuta 1987 Vail, Colorado) on yhdysvaltalainen lumilautailija.

Bidez kilpaili ensimmäisen kerran lumilautailun maailmancupissa 10. helmikuuta 2005. Paras maailmancupin sijoitus hänellä on kolmas sija, jonka hän saavutti Cardronan kilpailussa 1. syyskuuta 2007. Bidez on voittanut nuorten MM-kultaa vuonna 2006 ja MM-hopeaa vuonna 2005. Lumilautailun MM-kilpailuissa vuonna 2007 hän oli 28:s ja vuonna 2011 18:s.

## Saavutuksia
*Nuorten MM-kilpailut:
**Kultaa 2006 ja hopeaa 2005

## Lähteet
*
Torkinmäki

**Torkinmäki** on Kokkolassa sijaitseva kaupunginosa. Torkinmäellä sijaitsee Torkinmäen koulu, jossa on luokat 1–9. Torkinmäellä on myös päiväkoti ja terveysasema, jossa on sekä neuvola että hammaslääkäri.

## Lähteet
* Torkinmäen koulu Kokkolan kaupungin sivustolla
Janne Porvari

**Janne Porvari** on suomalainen moottoriurheilija. Porvari on ainoa suomalainen erikoisrakennetuilla moottoripyörillä ajettavan hill climbin harrastaja.

Porvari aloitti moottoriurheilun motocrossin parissa 6-vuotiaana. Hän kiersi pitkään lajin juniorikilpailuita ja osallistui myöhemmin kolmesti arvostettuun Päijänteen ympäriajoon. Nykyiseen lajiinsa, hill climbiin, hän tutustui vuonna 2004 Otepäässä, yhdessä hyvän ystävänsä Jerry Wathenin kanssa. Vuonna 2009 Porvari siirtyi lopullisesti ”ylämäkiajon” puolelle, harjoiteltuaan lajia ensin perusteellisesti. Kilpailut ajetaan sorapintaisilla ylämäkiosuuksilla, jotka kilpailijoiden pitää selvittää mahdollisimman nopeasti. Voittajaksi selviytyy se kuljettaja joka joko pääsee korkeimmalle tai vaihtoehtoisesti nopeiten huipulle. Kun Suomesta ei muita harrastajia löytynyt, siirtyi Porvari Viron mestaruussarjaan kilpailemaan.

Pyöräksi Porvari valitsi yhdessä mekaanikkonsa Martti Auvisen kanssa vuoden 1987 Honda CR 500:n, joka rakennettiin vastaamaan sarjan sääntöjä. Akseliväli pidennettiin ylämäkeen ajon helpottamiseksi peräti 185 cm:iin. Pyörän moottori oli yksisylinterinen, nestejäähdytteinen, 5-vaihteinen, 2-tahtimoottori ja sen ketjuveto tuotti parhaimmillaan 51&nbsp;kW:n (70&nbsp;hv:n) tehon. Painoa pyörällä oli 108 kilogrammaa.

Kausi 2009 meni pitkälti opetellessa vaarallisen lajin hienouksia, mutta Porvari sijoittui kuitenkin oman luokkansa (0–700-kuutioiset) mestaruussarjan viidenneksi, kun 26 kuljettajaa ajoi pisteille. Mestaruuden voitti Billy Toomla. Porvari on ilmoittanut aikovansa jatkaa lajin parissa myös tulevina vuosina ja on kertonut aikovansa todennäköisesti tulevina vuosina myös tutkia mahdollisuuksia päästä ajamaan pohjoismaisessa mestaruussarjassa, tai jopa Keski-Euroopan todella suosituissa ja kovavauhtisissa kilpailuissa.
Jääkiekon maailmanmestaruuskilpailut 1961

**Jääkiekon maailmanmestaruuskilpailujen 1961** isäntäkaupunkeina toimivat Geneve ja Lausanne Sveitsissä. Kisat järjestettiin 2.–12. maaliskuuta. Joukkueita oli mukana 20, ja ne pelasivat kolmessa sarjassa. Kanada voitti maailmanmestaruuden ja Tšekkoslovakia Euroopan-mestaruuden. Kanadaa edusti amatööriseurajoukkue Trail Smoke Eaters. Edellisen maailmanmestaruutensa seura oli voittanut vuonna 1939. Kisat olivat yleisömenestys.

Turnauksessa käytettiin ensimmäistä kertaa pleksilaseja kaukalossa.

## Karsinta A-sarjaan

## A-sarja

Saksan liittotasavalta luovutti ottelunsa Itä-Saksaa vastaan.

## Euroopan-mestaruuskilpailut

### Suomi turnauksessa
Suomen pelaajista eritoten Pertti Nieminen jäi katsojien mieliin. Ottelussa Kanadaa vastaan hän ajautui tappeluun Don Fletcherin kanssa ja seuraavassa ottelussa Nieminen taklasi Neuvostoliiton Veniamin Aleksandrovin pleksilaidan läpi. Ottelu täytyi tämän johdosta keskeyttää, jotta kaukalo saatiin kuntoon. Nieminen itse tosin kuvaili taklausta ennemminkin lonkkaheitoksi ja tavanomaiseksi kamppailutilaneeksi.

Suomi voitti Itä-Saksan kolmannen erän nousulla, kun Teppo Rastio ja Esko Luostarinen tekivät ratkaisumaalit. Ottelu Länsi-Saksaa vastaan päättyi puolestaan tasamaalehin 4–4, vaikka Suomi johti ottelua vielä kolmannen erän alkaessa lukemin 3–1.

## Karsinta B-sarjaan

## B-sarja

## C-sarja

## Mestarijoukkue

## Lähteet

* http://hockey365.celeonet.fr/hockeyarchives/mondial1961.htm  

### Viitteet
Logan Browning

**Logan Laurice Browning** (s. 9. kesäkuuta 1989 Atlanta, Georgia, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Netflix-alkuperäissarjasta Dear White People, jossa hän näytteli Samia vuonna 2017. Hän on myös näytellyt Carrieta televisiosarjassa *[[Summerland]]*, *Ned's Declassified School Survival Guide*ssa Vanessan roolissa ja *Meet The Browns*issa, jossa hän puolestaan näytteli Briannaa.
Roope Ahonen

**Roope Ahonen** (s. 12. kesäkuuta 1990 Salo) on suomalainen koripalloilija.

## Ura
Ahonen on Salon Vilppaan kasvatti ja pelasi joukkueessa koripallon I-divisioonaa ennen siirtymistään Korisliigaan Torpan Poikiin kesällä 2007. Hän pelasi seurassa puolitoista kautta ja siirtyi tammikuussa 2009 takaisin Saloon, jossa hän pääsi pelaamaan I-divisioonaa. Nostettuaan Vilppaan Korisliigaan Ahonen teki yhden kauden mittaisen jatkosopimuksen seuran kanssa.

Maaliskuussa 2012 Ahonen nousi Suomen miesten pääsarjojen kaikkien aikojen tarkimpien vapaaheittäjien kärkikymmenikköön. Kesällä 2012 hän nousi miesten maajoukkueeseen ja oli mukana EM-karsinnoissa. Ahonen oli koko karsintojen neljänneksi tarkin kolmen pisteen heittäjä. Syyskuussa 2012 hän teki pelaajasopimuksen Solna Vikingsin kanssa.

Kesäkuussa 2013 Ahonen teki yksivuotisen sopimuksen Ruotsin Basketliiganissa pelaavan Borås Basketin kanssa.

Elokuussa 2015 Ahonen siirtyi Kreikan pääsarjassa pelanneeseen Kolossos Rodou BC:hen. Kolossos sijoittui runkosarjassa seitsemänneksi. Keskimäärin yli 21 minuutin peliajalla runkosarjassa pelintekijänä pelannut Ahonen piti kauttaan onnistuneena ja katsoi kehittyneensä pelaajana. Kesällä 2016 hän teki seuran kanssa jatkosopimuksen.

## Pelityyli ja ominaisuudet

Ahonen on hyvä kolmen pisteen korien heittäjä. Huipputasolla häntä on kritisoitu pelintekijänä hitaahkoksi ja heikoksi pallonkäsittelijäksi, heittävänä takamiehenä taas lyhyehköksi.

## Lähteet
* Roope Ahonen Suomen Koripalloliitto
* Maajoukkuetilastot  Suomen Koripalloliitto

### Viitteet
Hurrikaani Georges

**Hurrikaani Georges** oli seitsemäs nimetty trooppinen myrsky vuoden 1998 Atlantin hurrikaanikaudella ja tuon kauden neljäs trooppinen hirmumyrsky. Saffirin–Simpsonin hurrikaaniasteikolla se luokiteltiin toiseksi voimakkaimpaan eli 4. luokkaan. Se osui maihin seitsemän kertaa matkallaan Karibianmeren ja Meksikonlahden poikki. Se surmasi 604 ihmistä, joista 380 oli Dominikaanisesta tasavallasta, 209 Haitista, seitsemän Puerto Ricosta, kuusi Kuubasta ja viisi Saint Kitts ja Nevisin asukasta sekä yksittäisiä ihmisiä muista alueen valtioista. Suurimmat aineelliset vahingot tulivat Saint Kitts ja Nevisillä sekä Floridassa.

Georgesiksi kehittynyt säähäiriö havaittiin ensimmäisen kerran 13. syyskuuta. Se voimistui trooppiseksi myrskyksi 16. syyskuuta ja hurrikaaniluokkaan seuraavana päivänä. Kovimmat tuulet havaittiin 19. syyskuuta. Se pysyi pitkään voimissaan ja heikkeni trooppiseksi myrskyksi vasta 28. syyskuuta.

## Katso myös

* Hurrikaani Georgesin vaikutukset Louisianassa

## Lähteet

## Aiheesta muualla
Skyler Shaye

**Skyler Anna Shaye** (s. 14. lokakuuta 1986 Los Angeles, Kalifornia, Yhdysvallat) on yhdysvaltalainen näyttelijä. Hän näytteli elokuvassa **' (2007) yhtä päärooleista.

Shayen äiti on countrylaulaja ja näyttelijä [[Bonnie Paul]], kummisetä puolestaan näyttelijä [[Jon Voight]].

== Filmografia ==
=== Elokuvat ===
* ''[[The Whispering]]'' (1996) – kummitustyttö
* ''[[Miehen mitta]]'' (''Manhood'', 2003) – Lily
* ''[[SuperBabies: Baby Geniuses 2]]'' (2004) – Kylie
* ''[[Berkeley (elokuva)|Berkeley]]'' (2005) – blondi kirjastossa
* ''[[The Legend of Simon Conjurer]]'' (2006) – Lulu
* **' (2007) – Cloe
* *[[The Uninvited]]* (2008) – Nadia

### Televisio
* Family Affair (2002) – Sutton Ramsey
* Greyn anatomia (2005) – Katie Bryce (1 jakso)
* Criminal Minds – FBI-tutkijat (2006) – Ingrid Greisen (1 jakso)
* Veronica Mars (2006) – Natalie Landers (1 jakso)
* Ray Donovan (2015) – Cindy

## Lähteet

## Aiheesta muualla

*
K.K. Kössi

**K.K. Kössi** (23. toukokuuta 1981 – 13. lokakuuta 2004) oli suomenhevosravuri. Se oli väriltään punarautias, 154 cm korkea ori. K.K. Kössin isä on Vokker ja emän isä Erilo. Oriin kasvattaja on Kyösti Kemppainen.

K.K. Kössi kilpaili vuodet 1985–1995. Se juoksi yhteensä 244 starttia, joista voittoja kertyi 84, kakkossijoja 25 ja kolmossijoja 26. Hevosen voittosumma on 341&nbsp;434 euroa. Sen ennätykset ovat 22,3aly ja 24,5ke. K.K. Kössin valmennuksesta ja ohjastuksesta vastasi aluksi Risto Lanki, jonka jälkeen se siirtyi Heikki Torviselle vuonna 1990.

Ori kantakirjattiin Tampereella vuonna 1986. Rekisteröityjä jälkeläisiä sillä on 256. 

## Suurkilpailuvoittoja
*Fritz Buttenhoffin Muistoajo – 1987
*Hakkapeliitta-ajo – 1988, 1989
*Valkeala-ajo – 1988, 1990
*Saimaa-ajo – 1988, 1991
*Raviiniajo – 1989
*Osuuspankkiajo – 1989, 1990, 1991, 1992, 1993, 1994
*Erkon Pokaali – 1989
*Pelimanni-ajo – 1990, 1993, 1994
*Hankiajo – 1991
*Killerin Kimara – 1995

## Lähteet
*Sukuposti.net
*Suomen Hippoksen Heppa-järjestelmä
Filippo Marchetti

**Filippo Marchetti** (1831–1902) oli italialainen oopperasäveltäjä. Hänen teostensa joukossa ovat *[[Romeo e Giulietta]]* (Trieste 1865) ja *[[Ruy Blas (ooppera)|Ruy Blas]]* (Milano 1869). Kaikkiaan hän sävelsi seitsemän oopperaa. 

## Lähteet
Pakistan talviolympialaisissa 2010

**Pakistan** osallistui **[[Talviolympialaiset 2010|Vancouverin talviolympialaisiin 2010]]** yhden miehen joukkueella. Tämä oli ensimmäisen kerta, kun maa osallistui talviolympialaisiin. Pakistanin edustaja, Muhammad Abbas, edusti maataan suurpujottelussa. Abbas oli kilpailun 87. eli kolmanneksi hitain maaliin tulleista.

## Lähteet
Aural Vampire

**Aural Vampire** *(ōraru vanpaia)* on japanilainen, vuonna 2004 Tokiossa perustettu yhtye. Heidän musiikkityylinsä vaihtelee electropopin, darkwaven, industrialin ja synthpopn välillä. Yhtyeeseen kuuluu vokalisti-sanoittaja
Exo-Chika, sekä säveltäjä Raveman. Yhtye on useasti ollut kiertueella myös Euroopassa.

Aural vampire julkaisi täyspitkän albumin *Vampire Extasy* vuonna 2004. Yhtye on vähäisestä tuotannosta huolimatta pysynyt aktiivisena livebändinä tähän päivään saakka.

## Diskografia

### Albumit

* *Vampire Extasy* (22. maaliskuuta 2004)
* *Zoltank* (2010)
* *Razors on Backstreet* (2014)

### Minialbumit

* *Aural Vampire* (28. lokakuuta 2008)
* *Aural Vampire II* (25. marraskuuta 2008)
* *Aural Vampire III* (30. joulukuuta 2008)

### Sinkut

* *Death Folder* (2005)
* *Freeeze!!* (2009)
* *Soloween* (2012)
* *Ninja vs Amazones* (2018)

## Aiheesta muualla

* Aural Vampiren virallinen kotisivu 
*Aural Vampiren virallinen myspace
McDonnell XF-85 Goblin

**McDonnell XF-85 Goblin** on yhdysvaltalainen koehävittäjä, joka suunniteltiin raskaiden pommikoneiden mukanaan pommiruumassaan kuljetettavaksi suojahävittäjäksi.

McDonnell osallistui ainoana lentokonevalmistajana Yhdysvaltain ilmavoimien 29. tammikuuta 1944 julistamaan tarjouskilpailuun suunnitteilla olleiden B-35 ja Convair B-36 pommikoneiden suojahävittäjästä. Sen ehdotus oli pieni munanmuotoisella rungolla ja kokoontaitettavilla siivillä varustettu ja neljällä .50 -kaliiperisella konekiväärillä aseistettu hävittäjä, jonka voimanlähteenä oli Westinghouse J34-WE-7 -suihkumoottori.

XF-85 lensi ensilentonsa 23. elokuuta 1948 tarkoitukseen muunnetun Boeing B-29B-65-BA pommikoneen kuljettamana. Sitä valmistettiin ainoastaan kaksi prototyyppikappaletta ja koeohjelma peruutettiin 24. lokakuuta 1949.

## Lähteet

## Aiheesta muualla
* National Museum of the United States Air Force: XF-85 Fact Sheet
* Boeing.com: XF-85 Goblin
Takaraivolohko

**Takaraivolohko** eli **okkipitaalilohko** () on osa isoaivoja. Se sijaitsee nimensä mukaisesti takaraivossa. Takaraivolohko on tärkeä tietoisen näkemisen ja tunnistamisen kannalta. Se osallistuu myös mielikuvien luontiin.

## Aiheesta muualla

*Ilmoniemi, Risto: Aivojen rakenne ja toiminta
Renault R30

**Renault R30** on Formula 1 -auto, jota Renault-talli käytti kaudella . Se julkistettiin 31. tammikuuta 2010 Valenciassa, Espanjassa. Autoa ajoivat puolalainen Robert Kubica ja venäläinen Vitali Petrov.

## Formula 1 -tulokset

## Aiheesta muualla

*Renault F1:n kotisivut
Pantteri-patsas

**Pantteri-patsas** on Korisliigan kiertopalkinto, jonka saa pudotuspelien voittajajoukkue eli Suomen mestari.

## Historia
Pantteri-patsas jaettiin ensimmäisen kerran vuonna 1962. Patsaan oli hankkinut Pantterien puheenjohtaja Lasse Merikukka, joka toi patsaan Kreikasta. Vuonna 2000 patsaaseen asennettiin uusi jykevämpi alusta. Lisäksi Pantteri-patsaan häntää on jouduttu korjaamaan useaan kertaan.

## Pantteri-patsaan saajat

## Lähteet
Lehtisaha

**Lehtisaha** (myös **kuviosaha** tai **koristesaha**) on puuntyöstössä käytettävä leikkaava saha, jolla voi tehdä hyvinkin tarkkaa työtä ja monimutkaisia kuvioita. 

## Ominaisuudet
Lehtisahan terät ovat ohuita, ja täten niillä saa hyvin ohutta sahausjälkeä aikaan, ja ne pystyvät moneen materiaalin joista yleisin on puu ja muovi. Lehtisahan teriä on kahdenlaisia, raspiteriä ja sahateriä. Raspiterillä voi sahata kaikkiin suuntiin, mutta se tekee hieman paksumpaa sahausjälkeä, kun taas sahaterä tekee erittäin sileää jälkeä ohuella sahausjäljellä. Lehtisahoja on sekä sähköisinä että käsikäyttöisinä, joista käsikäyttöinen on parempi vaativaan työhön, kuten vaikkapa viulun tekoon. 

Lehtisahoja kannattaa käyttää hiljaisella tahdilla, sekä katsoa ettei sahaa liian paksua materiaalia.
Stanko Poklepović

**Stanko Poklepović** (19. huhtikuuta 1938 – 24. joulukuuta 2018) oli kroatialainen jalkapallovalmentaja ja entinen pelaaja. Viimeksi hän on toiminut HNK Hajduk Splitin päävalmentajana.  

## Saavutukset

* Kroatian mestaruus: 1992
* Kroatian cup: 1993, 1999, 2010
* Iranin mestaruus: 1996, 1997

## Lähteet
Beau Mirchoff

**William Beau Mirchoff** (s. 13. tammikuuta 1989 Seattle, Washington, Yhdysvallat) on yhdysvaltalais-kanadalainen näyttelijä. Hän on näytellyt muun muassa Danny Bolenina televisiosarjassa *[[Täydelliset naiset]]* ja Matty McKibbeninä televisiosarjassa *[[Awkward]]*.

## Nuoruus
Beau Mirchoff syntyi 13. tammikuuta 1989 Washingtonissa Seattlessa josta perhe muutti kaksi päivää myöhemmin Kanadaan Victoriaan Brittiläinen Kolumbiaan. Hänen isänsä Bill on podiatristi ja äitinsä Kelly kotiäiti. Hänellä on isoveli ja pikkusisko Raeanna, jonka ansiosta hän aloitti näyttelemisen.

## Ura
Mirchoff huomattiin ensimmäisen kerran näytelmästä *Bubbly Stilskin*, jossa esiintyivät myös Kevin Clarke, Desmond Cronin ja Jaryd Olson. Mirchoffin ensimmäinen sivuosarooli oli elokuvassa *[[Scary Movie 4]]*, jossa hän näytteli Robbie Ryan -nimistä hahmoa. Hän on esiintynyt myös CBC:n televisiosarjassa *[[Sydänmailla (kanadalainen televisiosarja)|Sydänmailla]]*, jota kuvataan Kanadassa. Mirchoff on myös näytellyt Bulgariassa kuvatussa elokuvassa *[[Grudge 3]]*.

Mirchoff liittyi vuonna 2009 televisiosarjan *[[Täydelliset naiset]]* näyttelijäkaartiin esittämään Danny Bolenin hahmoa.

## Filmografia
### Televisio

### Elokuvat

## Lähteet

## Aiheesta muualla

*  Virallinen fanisivusto
Alice McKennis

**Alice McKennis** (s. 18. elokuuta 1989 Glenwood Springs, Colorado) on yhdysvaltalainen alppihiihtäjä.

Alppihiihdon maailmancupissa McKennis on kilpaillut kaudesta 2008–2009 lähtien. Hänen ensimmäinen kilpailunsa maailmancupissa oli 5. joulukuuta 2008 Kanadan Lake Louisessa käyty syöksylasku. Ensimmäisen voittonsa ja sijoituksen kolmen parhaan joukkoon hän saavutti Sankt Antonin syöksylaskussa tammikuussa 2013. Ennen tätä hän oli ollut maailmancupissa parhaimmillaan seitsemäs. Hän sijoittui kolmanneksi Åren maailmancupfinaalin syöksylaskussa 2018.

Nuorten MM-kilpailuissa Saksan Garmisch-Partenkirchenissä 6. maaliskuuta 2009 McKennis oli syöksylaskun neljäs. Schladmingin MM-kilpailuissa 2013 hän sijoittui syöksylaskussa 17:nneksi. Pyeongchangin olympialaisissa 2018 hän oli syöksylaskussa viides ja supersuurpujottelussa 16:s.

## Lähteet
*
Hattie Jacques

**Hattie Jacques**, oik. **Josephine Edwina Jaques** (7. helmikuuta 1922 Sandgate, Kent &ndash; 6. lokakuuta 1980 Kensington, Lontoo) oli brittiläinen näyttelijä.

Teatterissa Jacques esiintyi vuodesta 1944 alkaen. Radiossa hän näytteli muun muassa komediasarjoissa *[[It's That Man Again]]* (1948&ndash;1949) ja *[[Educating Archie]]* (1950&ndash;1954). Jacques kuului Carry On -komediaelokuvasarjan vakionäyttelijöihin. Jacquesin puoliso oli näyttelijä John Le Mesurier.

## Lähteet
Keski-Ródoksen ja Líndoksen, Mesanagróksen ja Kattavía–Prasonísin alueiden kansainvälisesti tärkeä lintualue

**Keski-Ródoksen ja Líndoksen, Mesanagróksen ja Kattavía–Prasonísin alueiden kansainvälisesti tärkeä lintualue** (**[[Kansainvälisesti tärkeä lintualue|IBA]]**) () on lintualue Kreikalle kuuluvalla Ródoksen saarella Egeanmeren kaakkoisosassa. Alueen koko on noin  hehtaaria ja korkeuseroiltaan se on 0– metrin korkeudessa.

IBA-alueeseen kuuluu sen nimen mukaisesti alueita Ródoksen saaren keskiosasta sekä Líndoksen, Mesanagróksen ja Kattavía–Prasonísin alueista. Alue on suojeltu IBA-kriteereiden B2, B3 ja C6 mukaan.

Alueella on havumetsää, macchia- ja garigue-pensaikkoa. Alueen elinympäristöt prosentteina: pensasaro , ihmisen muokkaama maasto , rannikko/kallio/kivikko , metsä , ruohoalue  ja kosteikot (sisämaa) . Maankäyttö ja peittävyys prosentteina: maatalous , käyttämätön , matkailu , kaupunki, teollisuus ja liikenne .

IBA-alueesta kuuluu myös  hehtaaria villieläinten suojelualueeseen. Lisäksi osa IBA-alueesta on myös erilaisten suojeluohjelmien kattamaa aluetta. Alueen suurimmat uhat ovat maastopalot, metsästys, lisääntyvä matkailu ja infrastruktuurin kehittyminen.

## Keskeiset lajit

Keltapäähaukalla oli vuonna 1996 1–3 pesivää paria alueella, arohiirihaukalla vuonna 1997 15–25 pesivää paria. Lisäksi suojelun kannalta keskeisiä lajeja ovat alueella yleiset kyläpöllönen, minervanpöllö ja ruostekurkkusirkku.

## Lähteet
I Just Can’t Stop Loving You

**I Just Can’t Stop Loving You** on yhdysvaltalaisen laulajan Michael Jacksonin ensimmäinen vuoden 1987 albumilta *[[Bad]]* julkaistu single.

## Kappaleet
# ”I Just Can’t Stop Loving You” – 4:23
# ”Baby Be Mine” – 4:12

* **CD-promo**
# ”I Just Can’t Stop Loving You” - 4:12

## Miksaukset
# Albumiversio – 4:25
# 7" versio – 4:11 
#*Albumin myöhemmissä julkaisuissa käytetään tätä versiota alkuperäisen sijaan.
# ”Todo mi amor eres tu” (esp. versio) – 4:06
# ”Je ne veux pas la fin de nous” (ransk. versio) – 4:06

## Aiheesta muualla
*
Shannon Bahrke

**Shannon Bahrke** (s. 7. marraskuuta 1980) on yhdysvaltalainen freestylehiihtäjä, lajinaan kumparelasku.

Maailmancupissa Bahrke kisasi ensimmäisen kerran tammikuussa 1999. Hän on voittanut seitsemän maailmancupin kisaa, MM-hopeaa (2007), MM-pronssia (2003), olympiahopeaa (2002) ja olympiapronssia (2010).

Ensimmäisissä olympiakisoissaan vuonna 2002 Bahrke otti kumparelaskussa hopeaa, toisissa olympiakisoissaan 2006 hän oli kymmenes ja kolmansissa olympiakisoissaan Vancouverissa vuonna 2010 Bahrke otti pronssia Cypress Mountainilla lasketussa kisassa.

## Lähteet
The Way You Make Me Feel

**The Way You Make Me Feel** on yhdysvaltalaisen laulajan Michael Jacksonin kolmas vuoden 1987 albumilta *[[Bad]]* julkaistu single.

## Kappaleet
**Britannian single**
* **7" single**
# ”The Way You Make Me Feel” (7" versio) – 4:26 
# ”The Way You Make Me Feel” (instrumentaali) – 4:26

* **12" single**
# ”The Way You Make Me Feel” (pidennetty tanssimix) – 7:53
# ”The Way You Make Me Feel” (dub-versio) – 5:06 
# ”The Way You Make Me Feel” (a cappella) – 4:30

**Visionary single**
* **CD-puoli**
# ”The Way You Make Me Feel” (7" versio) – 4:26
# ”The Way You Make Me Feel” (pidennetty tanssimix) – 7:53

* **DVD-puoli**
# ”The Way You Make Me Feel” (musiikkivideo) – 6:43
Pohjola-leiri

**Pohjola-leiri** on Suomen jääkiekkoliiton järjestämä vuosittainen harjoitusleiri, jolle kutsutaan ikäluokkansa 102 parasta pelaajaa. Kutsutut pelaajat täyttävät kyseisen vuoden aikana 15 vuotta. Pelaajista osa valitaan leirille alueellisen kartoituksen perusteella, loput noin kuukausi ennen leiriä järjestettävän Tulevaisuuden Tähdet -tapahtumat perusteella.

Leirin joukkueiden muoto on muuttunut vuosien varrella. Viime vuosina pelaajat on jaettu kuuteen joukkueeseen, jotka on nimetty menestyneiden suomalaisjääkiekkoilijoiden, muiden merkittävien lajitoimijoiden tai jääkiekkotapahtumien mukaan. Joukkueiden valmennuksesta ovat vastanneet saman ikäluokan seurajoukkueista valitut valmentajat.

Leirin päätteeksi valitaan leirin paras pelaaja. 

## Pohjola-leirin parhaana palkitut

## Lähteet
* http://www.eurohockey.net: http://www.google.fi/search?hl=fi&q=site%3Aeurohockey.net+Best+player+Training+Camp&btnG=Haku&meta=&aq=f&oq=
* Suomen Jääkiekkoliitto – Pohjola-leiri 
* Jääkiekkoliiton Leijonat -lehti

### Viitteet
Kamppailu vapaudesta

**Seitsemän tassua ja Penny: Kamppailu vapaudesta** on itävaltalaisen Thomas Brezinan kirjoittama nuortenkirja. Se on Seitsemän tassua ja Penny -kirjasarjan kolmas osa.

Teos ilmestyi suomeksi Saara Vironmäen suomentamana vuonna 1999.

## Lähteet
Uunitoukka

**Uunitoukka** (*Thermobia domestica*, joskus myös *Thermophila furnorum* tai *Lepismodes inquilinus*) on pieni toukkasukahäntäisiin kuuluva haittaeläimenä pidetty hyönteinen, jota esiintyy ympäri maailman. Uunitoukan ruumis on noin 8&nbsp;mm, ja sen kokonaispituus voi olla jopa 20&nbsp;mm. Se muistuttaa yleisempää sokeritoukkaa, mutta se on sitä hieman suurempi, tummemman värinen ja leveämpi ja sen sivuilla on keltaista karvaa.

Uunitoukat viihtyvät korkeissa lämpötiloissa ja vaativat jonkin verran kosteutta. Siksi ne ovat yleisiä muun muassa leipomoiden lämmityslaitteiden ja uunien läheisyydessä. Ulkosalla uunitoukkia voi löytää lämpimiltä seuduilta kivien, lehtiaineksen ja muun bioaineksen alta. Suomessa uunitoukkaa on tavattu 1930-luvulta lähtien, mutta se on selkeästi sokeritoukkaa harvinaisempi. Asuintaloissa se on suhteellisen harvinainen, koska se tarvitsee lisääntyäkseen korkeita lämpötiloja.

Uunitoukat syövät laajalti erilaisia hiilihydraatteja ja tärkkelyspitoisia aineita, kuten jauhoja ja kirjojen liimaa. Yksilöt kykenevät selviämään vuodenkin ilman ravintoa. Uunitoukat ovat sukulaisensa sokeritoukan tavoin enimmäkseen harmittomia, joskin ne voivat sotkea ruokia, vahingoittaa papereita ja tahria vaatteita. Uunitoukkia on aikoinaan voinut olla suuria populaatioita kartonkitehtaissa, joissa on käytetty tärkkelyspitoisia liima-aineita. Se voi syödä myös puuvillaa, silkkiä ja viskoosia.

Uunitoukkanaaraat alkavat munia 1½−4½ kuukauden ikäisinä, jos lämpötila on noin 32–41&nbsp;°C. Uunitoukat kuoriutuvat nymfeiksi 12–13 päivän jälkeen ja niiden kehittyminen täysikasvuisiksi voi kestää 4 kuukautta. Uunitoukkia voi siis kehittyä useampia sukupolvia vuoden mittaan ja se muodostaa esiintyessään isoja populaatioita. Uunitoukkaa voidaan torjua pyretriinisumutteilla.

## Lähteet

## Aiheesta muualla
*Laji.fi: Uunitoukka (''Lepismodes inquilinus'')
*Vieraslajit: Uunitoukka (''Lepismodes inquilinus'')
Aiko Uemura

**Aiko Uemura** (s. 9. joulukuuta 1979 Itami, Hyōgo) on japanilainen freestylehiihtäjä, joka kilpailee kumparelaskussa.

Maailmancupissa Uemura kilpaili ensimmäisen kerran maaliskuussa 1996. Hän on voittanut kymmenen maailmancupin kilpailua, MM-kultaa kumpareissa ja parikumpareissa vuonna 2009 ja MM-pronssia kumparelaskussa 2001 sekä parikumparelaskussa 2005.

Uemura on kilpaillut viisissä olympialaisissa. Ensimmäisissä olympiakisoissaan vuonna 1998 hän oli kumparelaskussa seitsemäs, toisissa olympiakisoissaan vuonna 2002 hän oli kuudes, kolmansissa vuonna 2006 hän oli viides, neljänsissä vuonna 2010 neljäs ja viidensissä olympiakisoissaan vuonna 2014 toistamiseen neljäs.

## Lähteet
Hannah Kearney

**Hannah Kearney** (s. 26. helmikuuta 1986) on yhdysvaltalainen freestylehiihtäjä, joka kilpailee kumparelaskussa.

Arvokilpailuista Kearney on voittanut olympiakultaa ja -pronssia sekä kahdeksan MM-mitalia. Ensimmäisissä olympiakisoissaan Torinossa 2006 hän oli kumparelaskussa 22:s. Toisissa olympiakisoissaan Vancouverissa 2010 Kearney voitti kultamitalin Cypress Mountainilla lasketussa kisassa. Kolmansissa olympiakisoissaan Sotšissa 2014 hän saavutti pronssia. MM-kisoissa Kearney on saavuttanut kultaa kumparelaskussa Rukalla 2005 ja Vossissa 2013 sekä parikumparelaskussa Kreischbergissä 2015, hopeaa kumparelaskussa Deer Valleyssa 2011 ja Kreischbergissä 2015 sekä pronssia parikumparelaskussa Inawashirossa 2009, Deer Valleyssa 2011 ja Vossissa 2013.

Maailmancupissa Kearney kilpaili ensimmäisen kerran tammikuussa 2003. Hän on voittanut 46 maailmancupin osakilpailua ja ollut palkintokorokkeella 71 kertaa (13.12.2015 mennessä). Kausilla 2010–2011, 2011–2012, 2013–2014 sekä 2014–2015 hän on voittanut maailmancupin kokonaiskilpailun. Kumparelaskun maailmancupin hän on voittanut kausina 2008–2009, 2010–2011, 2011–2012, 2012–2013, 2013–2014 sekä 2014–2015. 

## Lähteet

## Aiheesta muualla
Man in the Mirror

**Man in the Mirror** on yhdysvaltalaisen laulajan Michael Jacksonin neljäs vuoden 1987 albumilta Bad julkaistu single. Se julkaistiin tammikuussa 1988.

## Kappaleet
# ”Man in the Mirror” (singlemix) – 5:03
# ”Man in the Mirror” (albumimix) – 5:17
# ”Man in the Mirror” (instrumentaali) – 5:03

* **45 rpm**
# ”Man in the Mirror” – 5:19
# ”Man in the Mirror” (instrumentaali) – 5:03

## Miksaukset
# Albumiversio – 5:18
# Singlemix – 5:03
# Instrumentaali – 5:05
Udoralaiset

**Udoralaiset** eli **Udoran komit** (, ; удорские коми, *udorskije komi*) ovat komisyrjäänien alueellinen kansatieteelinen ryhmä. He asuvat Mezenin ja sen sivujoen Vaškan yläjuoksuilla Komin tasavallan Udoran piirissä.

Komeja muutti Vaška- ja Pinega-jokien varsille 1200–1300-luvuilla ja Mezenin yläjuoksulle 1500-luvun alusta lähtien. Vaškalle muutto tapahtui Vytšegdan alajuoksulta ja Mezenille Vym-joen varrelta. Vaškan ja Pinegan seuduilla komeihin sekoittui itämerensuomalaisia tapaileentakaisia tšuudeja ja vepsäläisiä. Näiden kontaktien ja Pinegalta tapahtuneen paluumuuton seurauksena Vaška-joelle muodostui erityinen komiryhmä. Mezenin yläjuoksun ryhmä syntyi venäläisten ja nenetsien sulautuessa komisiirtolaisiin. Vaškalta Mezenille 1600–1700-luvuilla tapahtuneen muuton seurauksena ryhmät lähentyivät toisiaan ja 1800-lukuun mennessä muodostui yhtenäinen Udoran komien ryhmä.

Udoran komeilla on oma murre, jossa on huomattava määrä vepsäläisiä ja venäläisiä lainasanoja. Antropologiselle tyypille ovat ominaisia vienanmereläiset ja itäbalttilaiset piirteet. Tärkeimpiä elinkeinoja olivat 1800-luvun puoliväliin saakka metsästys ja kalastus. Maanviljelyn ja karjanhoidon sekä metsänhakkuun ja muiden kausitöiden merkitys lisääntyi 1900-luvun alkuun tultaessa. Vähäisessä määrässä harjoitettiin myös poronhoitoa.

Udoralaisten perinteisissä asumuksissa, vaatetuksessa, ruokakulttuurissa ja häätavoissa on piirteitä, jotka erottavat heidät muista komeista. Käsityötaiteelle ominainen piirre on Mezenin venäläisten ja komien yhteinen puunmaalausperinne.

## Lähteet
Hiihtosuunnistuksen Euroopan-mestaruuskilpailut 2010

**Hiihtosuunnistuksen Euroopan-mestaruuskilpailut 2010** järjestettiin Miercurea Ciucissa, Romaniassa 10.–14. helmikuuta.

## Keskimatka
**Päivämäärä:** 10.2.2010

### Miehet

### Naiset

## Pitkä matka
Pitkä matka hiihtosuunnistettiin yhteislähtökilpailuna.
**Päivämäärä:** 11.2.2010

### Miehet

### Naiset

## Sprintti
**Päivämäärä:** 13.2.2010

### Miehet

### Naiset

## Viesti
**Päivämäärä:** 14.2.2010

### Miehet

### Naiset

## Lähteet
* Viralliset sivut
Petšoralaiset

**Petšoralaiset**, **yläpetšoralaiset** eli **Petšoran komit** (, ; верхнепечорцы, *verhnepetšortsy*; печорские коми, *petšorskije komi*) ovat komisyrjäänien alueellinen kansatieteellinen ryhmä. He asuvat Komin tasavallassa Petšorajoen yläjuoksulla. Pohjoisessa petšoralaiset rajoittuvat Petšoran kaupungin alapuolella ižmalaisiin, lounaassa ylävytšegdalaisiin ja etelässä Mamylin kylän yläpuolella Petšoran yläjuoksun venäläisväestöön.

Vytšegdan yläjuoksulta muuttaneet uudisasukkaat perustivat Petšoran yläjuoksun ensimmäisen komikylän nykyisen Troitsko-Petšorskin tienoille vuonna 1674. Muuttovirta Sysolan varrelta voimistui 1700-luvulla. Seudulle siirtyi komeja myös Vytšegdan keski- ja alajuoksulta, Udorasta ja Luzan varrelta. Tšerdynin seudulta muutti komipermjakkeja ja venäläisiä. Asukkaiden joukossa oli myös hanteja ja manseja.

Eri komiryhmien ja muiden kansojen edustajien myöhäisessä vaiheessa muodostaman petšoralaisryhmän kulttuuri on luonteeltaan sekoittunutta. Paikallisessa murteessa on muun muassa ylävytšegdalaisia ja keskisysolalaisia piirteitä. Perinteisistä elinkeinoista tärkeimpiä olivat metsästys ja kalastus. Maanviljelyn merkitys oli vähäinen. Petšoralaisten henkiseen kulttuuriin vaikutti voimakkaasti vanhauskoisuus.

## Lähteet
Jääkiekon naisten Euroopan-mestaruuskilpailut

**Jääkiekon naisten Euroopan-mestaruuskilpailut** oli Kansainvälisen jääkiekkoliiton IIHF:n järjestämä turnaus jota pelattiin viidesti vuosina 1989–1996. Euroopan-mestaruuskilpailuja ei pidetty samoina vuosina naisten maailmanmestaruuskilpailujen tai olympialaisten kanssa.

Suomi voitti neljä ensimmäistä turnausta ja Ruotsi viidennen.

## Naisten EM-mitalitaulukko

## Lähteet
* Women's Hockey History in Finland - Naiskiekon historiaa...
* Hockey Archives - Championnats d'Europe féminins 1989 
* Hockey Archives - Championnats d'Europe féminins 1991 
* Hockey Archives - Championnats d'Europe féminins 1993 
* Hockey Archives - Championnats d'Europe féminins 1995 
* Hockey Archives - Championnats d'Europe féminins 1996
Gainy

**Gainy** (, komipermjakiksi Гайна, *Gaina*) on maaseututaajama, maalaiskunta sekä Permin aluepiirin Permin Komin piirikuntaan kuuluvan Gainyn piirin hallinnollinen keskus. Se sijaitsee Kama-joen rannalla 163 kilometriä Kudymkarista pohjoiseen. Asukkaita on 4&nbsp;500 henkeä (vuonna 2002).

Gainyn kirkonkylä mainitaan ensimmäisen kerran vuonna 1579. Sen nimityksen uskotaan perustuvan baškiirilaiseen suvunnimeen. Vuonna 1926 kylästä tuli Gainyn piirin keskus. Vuodesta 1963 lähtien sillä oli kaupunkimaisen taajaman status.

Taajamassa toimii konepaja, metsäteollisuusyritys Gainyles, rakennusyrityksiä, metsätila ja lentokenttä. Palveluihin kuuluu lastentarhoja ja kouluja, lasten taidekoulu, piirin kulttuuritalo, kaksi kirjastoa ja piirisairaala. Taajamassa on vuonna 1959 perustettu kotiseutumuseo. Lähistöllä sijaitsee Gainyn muinaislinna ja kaksi keskiaikaista asuinpaikkaa.

## Lähteet

## Aiheesta muualla
* Gainyn piirin sivusto
Chloé Dufour-Lapointe

**Chloé Dufour-Lapointe** (s. 2. joulukuuta 1991 Montreal, Quebec) on kanadalainen freestylehiihtäjä, joka kilpailee kumparelaskussa. 

Nuorten MM-kisoissa maaliskuussa 2007 Dufour-Lapointe voitti kultaa parikumparelaskussa ja pronssia kumparelaskussa. MM-kilpailuissa hän on saavuttanut parikumparelaskussa kultaa vuonna 2013 ja hopeaa vuonna 2011. Ensimmäisissä olympiakisoissaan Vancouverissa vuonna 2010 Dufour-Lapointe sijoittui kumparelaskussa viidenneksi. Sotšin talviolympialaisissa 2014 hän sijoittui kumparelaskussa hopealle sisarensa Justinen voittamassa kilpailussa.

Maailmancupissa Dufour-Lapointe kilpaili ensimmäisen kerran joulukuussa 2007. Hän on voittanut yhden osakilpailun ja sijoittunut 20 kertaa kolmen parhaan joukkoon. Hän sijoittui kumparelaskun maailmancupin pisteissä kolmanneksi kausilla 2013–2014 ja 2014–2015.

Hänen sisarensa Maxime ja Justine ovat myös kumparelaskijoita.

## Lähteet

## Aiheesta muualla

*Virallinen sivusto
Vappu Tuomioja

**Vappu Illike Tuomioja** (o.s. **Wuolijoki**, 20. maaliskuuta 1911 Helsinki – 12. huhtikuuta 1998 Helsinki) oli suomalainen kirjailija. Hänen vanhempansa olivat Sulo Wuolijoki ja Hella Wuolijoki. Hän oli naimisissa Sakari Tuomiojan kanssa ja heidän poikansa on Erkki Tuomioja.

## Lähteet
Hiihtosuunnistuksen Euroopan-mestaruuskilpailut

**Hiihtosuunnistuksen Euroopan-mestaruuskilpailut** järjestettiin ensimmäisen kerran vuonna 2001.

Euroopan-mestaruuksista kilpaillaan yhdeksässä eri lajissa: miehillä ja naisilla on oma kilpailunsa sprintissä, keskimatkalla, pitkällä matkalla ja viestissä (kolmen hengen joukkueissa), ja uusimpana lajina ohjelmassa on sprinttiviesti, jossa joukkueeseen kuuluu yksi mies ja yksi nainen.

## Kilpailut

## Lähteet
Hugo Birger

**Hugo Birger** (oik. *Hugo Birger Peterson*,  12. tammikuuta 1854, Tukholma, Ruotsi – 17. kesäkuuta 1887) oli ruotsalainen taidemaalari. Hän opiskeli Ruotsin kuninkaallisessa taideakatemiassa 1870 - 1877. Hän sai mitalin vuonna 1877. Useat Birgerin maalauksista ovat esillä Göteborgin taidemuseossa ja Ruotsin kansallismuseossa.
Castello di Meleto

**Castello di Meleto** on linna Italian Toscanassa, muinaisten Firenzen ja Sienan kaupunkivaltioiden rajalla, kukkulalla lähellä Gaiole in Chiantin kylää. 

## Historia
Linnan rakennutti yksi Ricasoli-suvun haara 1200-luvun puolivälissä, ja se kuului tälle yhdelle Chiantin tärkeimmistä suvuista 800 vuotta. Ricasolit muuttivat ja paransivat linnan rakenteita vuosien kuluessa. Linna on neliön muotoinen ja sen keskellä on vanhin torni. Vuonna 1478 sienalaiset valloittivat linnan lyhytaikaisesti. Tämän jälkeen linnaan lisättiin kaksi sylinterinmuotoista tornia, joista toinen on todella jykevä. Uusi piiritys vuonna 1529 epäonnistui. Sisältä linna on sisustettu barokkityyliin, mikä oli suosittua 1700-luvun alussa. Linnassa on myös 1700-luvun teatteri, missä Ricasolit järjestivät konsertteja ja operetteja.

## Nykytila
Ricasolit omistivat linnan 1900-luvun loppupuolelle asti. Nykyisin sen omistaa viini- ja matkailuyritys. 

Linnaan järjestetään opastettuja kierroksia. Siellä on myös viinimyymälä.

## Lähteet
*Gaiole in Chianti - Region and Itineraries, Produced by Comune di Gaiole in Chianti and Assessorato al Turismo di Gaiole in Chianti 2009
### Viitteet
Kosa (kylä)

**Kosa** () on kylä, maalaiskunta sekä Permin aluepiiriin Permin Komin piirikuntaan kuuluvan Kosan piirin hallinnollinen keskus. Se sijaitsee Kosa-joen lähellä 163 kilometriä Kudymkarista pohjoiseen. Asukkaita on 2&nbsp;300 henkeä (vuonna 2002).

Kylä mainitaan ensimmäisen kerran vuonna 1579 nimellä Nyrovin pogosta. 1700-luvun lopulta lähtien se oli Tšerdynin kihlakunnan Selištšen volostin ja vuodesta 1924 lähtien Kosan piirin keskus.

Kosassa toimii rakennus- ja korjausyrityksiä. Kylässä on keskikoulu, lasten luomistyön keskus, musiikkikoulu, ammattikoulu, kulttuuritalo ja kaksi kirjastoa. Nähtävyyksiin kuuluvat vuosina 1802–1845 rakennettu pyhän Nikolauksen kirkko ja vuonna 1914 pystytetty sairaalarakennus. Lähistöllä on keskiaikainen muinaislinna ja kivikautinen asuinpaikka.

## Lähteet

## Aiheesta muualla
* Kosan piirin sivusto
Faizabadin lentoasema

**Faizabadin lentoasema**  on Faizabadin kaupunkia palveleva lentoasema Afganistanissa.

## Lentoyhtiöt ja kohteet

*Pamir Airways: Kabul

## Lähteet